OpenLLM-France/wikimedia huggingface dataset:
# Sufia Kamal

Sufia Kamal (bengalí: সুফিয়া কামাল) (Barisal, 20 de juny de 1911 - Dacca, 20 de novembre de 1999) fou una poeta i feminista bengalina. Com a activista, a més, milità en el Comité de Pau després de la partició de l'Índia al 1948 i en el Moviment per la Llengua bengalí.

## Biografia

Nascuda en el si d'una família zamindar musulmana, en estar prohibida l'escolarització femenina, de menuda no va poder estudiar; aprengué, però, a casa hindi, urdú, àrab, bengalí, kurd, persa i anglés.
Al 1918 marxà a Calcuta amb la seua mare, on conegué Begum Rokeya i amb 11 anys es casà amb Syed Nehal Hossain, llavors estudiant de dret; tingueren una filla: Amena Kahnar. Hossain va morir al 1932 i cinc anys després es casà amb Kamaluddin Ahmed i van tenir dues filles i dos fills.

## Referències

* ↑ http://en.banglapedia.org/index.php?title=Kamal,_Begum_Sufia
# Punta-sabata

La Punta-sabata és una muntanya de 501 metres que es troba al municipi de Rajadell, a la comarca catalana del Bages.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Pujolet de la Plana Vella

El Pujolet de la Plana Vella és una muntanya de 417 metres que es troba al municipi del Montmell, a la comarca del Baix Penedès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Anton Biersack

Anton Biersack (Greding, Francònia Mitjana, 30 de novembre, 1907 - Bad Vilbel (Hessen), 18 de novembre, 1982), va ser un compositor alemany.

## Biografia

Anton Biersack va néixer com a fill d'un mestre de carros i pagès Anton Biersack i la seva dona Walburg. Van tenir sis fills. En la seva joventut, el fiscal i antic músic militar Ehmann li va ensenyar a tocar el violí. Va estudiar composició, direcció, piano i orgue al Conservatori de Würzburg del 1926 al 1928 i després del 1928 al 1932 va continuar estudiant al mateix Conservatori de Würzburg. Del 1932 al 1936 va ser becat Mozart al Conservatori Hoch de Frankfurt del Main i del 1936 al 1940 va treballar com a professor de teoria i cap de l'escola bressol d'orquestra. Va fer el servei militar entre 1940 i 1945. De 1945 a 1947 va ser director de cor i orquestra a la Universitat de Música de Frankfurt, i des de 1947 com a professor allà. El 1957 va ser nomenat cap del departament de formació d'orquestres de la Universitat de Música de Frankfurt, i el 1960 va ser nomenat professor titular.
Estava casat amb Agathe, de soltera Laur, (1910–1996). Va passar la seva jubilació a Bad Vilbel.

## Obra

* Sinfonische Musik (I, 1938; II, 1946) per a gran orquestra.
* Concertino Capriccio (1953)
* Ostinato Sinfonico (1955) per a orquestra, per encàrrec de Radio Frankfurt
* Skizzen für Streicherorchester (1951)
* Concertino für Solo-Violine und Streichorchester (1956)
* Bagatellen für Kammerorchester (1939)
* Geistliche Kantate (1937)
* Passionskantate (1947) per a solistes, cor i orquestra
* Außerdem Kammermusiken, principalment per a instruments de vent
* Wir bauen eine Kirche (Estem construint una església), òpera infantil (1953)

## Referències

* ↑ Ernst Baumgartl: Geschichte der Stadt Greding. Band 4, 1991, S. 282–292.

## Bibliografia

* Fred K. Prieberg: Handbuch Deutsche Musiker 1933–1945. CD-ROM-Lexikon, Kiel 2009, 2. Auflage, S. 491. online

## Enllaços externs

* Editorial Schott: Anton Biersack
* Beca Mozart (Memento del 28 de setembre de 2007 a Internet Archive)
* Obres de i sobre Anton Biersack al catàleg de la Biblioteca Nacional d'Alemanya
# Ailly-sur-Noye

Ailly-sur-Noye és un municipi francès, situat al departament del Somme i a la regió dels Alts de França. L'any 1999 tenia 2.643 habitants.

## Situació

Ailly es troba al sud del Somme, a només deu quilòmetres de l'Oise. Està situada a la carretera departamental D7 entre Amiens i Montdidier. Es troba en una vall, en una posició molt més baixa que la de pobles propers com Jumel, Chirmont o Chaussoy-Epagny. El riu Noye travessa la ciutat.

## Administració

Ailly-sur-Noye és la capital del cantó d'Ailly-sur-Noye, que al seu torn forma part del districte de Montdidier. L'alcalde de la ciutat és Freddy Verecque (2001-2008).

## Llocs d'interès

L'església d'Ailly és una de les més boniques de la regió, amb un estil molt propi de la zona. D'altra banda, té un espectacle de so i llum que narra la vida dels picards des de la Gàl·lia fins a la Segona Guerra Mundial, que ja han vist més de 450.000 espectadors. També hi ha un llac on hi ha ànecs i oques i que és un lloc de lleure pels habitants d'Ailly.

## Vegeu també

* Llistat de municipis del Somme

## Enllaços externs

* Ailly-sur-Noye al lloc web de l'INSEE Arxivat 2009-06-02 a Wayback Machine.
# .lc

.lc és el domini de primer nivell territorial (ccTLD) de Saint Lucia. Es promociona també per a societats limitades (LLC, en anglès) i societats anònimes (PLC, en anglès)

## Enllaços externs

* Informació del whois de .lc a IANA
* Web de registre del domini .lc
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Puig de Comaverd

El Puig de Comaverd és una muntanya de 902 metres que es troba entre els municipis del Pont d'Armentera, a la comarca de l'Alt Camp i del Pontils, a la comarca de la Conca de Barberà.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Can Canals (Sant Gervasi)

Can Canals és una masia a Barcelona adaptada a casa senyorial, amb data inscrita de 1860 catalogat com a bé cultural d'interès local. Probablement havia estat de planta quadrada, tot i que avui presenta algunes modificacions. Façana amb diversos finestrals emmarcats de pedra treballada i sense estuc. Està dins una zona enjardinada. En un dels angles de la casa hi ha adossada una petita torre de guaita. Actualment hi viu una família emparentada amb els Comtes de Güell.

## Enllaços externs

* «Can Canals». Cercador Patrimoni Arquitectònic. Ajuntament de Barcelona.
* «Can Canals». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 20 abril 2012].
# Motörhead (disc)

Motörhead és l'àlbum debut del grup britànic Motörhead.

## Història

L'1 d'abril de 1977, després d'uns anys intentant aconseguir un contracte discogràfic, Motörhead va decidir fer el seu últim concert en el London Marquee Club. Van demanar a Ted Carroll, director de Chiswick Records, que gravés el concert per a la posteritat. En comptes de gravar-ho, ja que no va dur la unitat mòbil, va oferir al grup gravar un senzill. Sent la seva última oportunitat, van gravar 13 pistes sense concloure en només dos dies, pel que Carroll els va deixar l'estudi uns dies més per a completar-les. Vuit d'aquestes cançons es van editar en el seu àlbum debut i homònim. L'àlbum va ser suficient per a assegurar al grup una continuïtat. Però va ser el seu àlbum de 1979, Overkill, el qual els va donar a conèixer.
La portada comptava amb el "Snaggletooth", la calavera que es convertiria en icona del grup, creada per l'artista Joe Petagno. L'interior de l'àlbum contenia fotografies del grup i amics, al costat d'agraïments de Lemmy, Eddie i Phil.

## Llista de cançons
### Cara A

* "Motörhead" (Ian Kilmister) ? 3:13
* "Vibrator" (Larry Wallis, Des Brown) ? 3:39
* "Lost Johnny" (Kilmister, Mick Farren) ? 4:15
* "Iron Horse/Born to Lose" (Phil Taylor, Mick Brown, Guy "Tramp" Lawrence) ? 5:21

### Cara B

* "White Line Fever" (Eddie Clarke, Kilmister, Taylor) ? 2:38
* "Keep Us on the Road" (Clarke, Kilmister, Taylor, Farren) ? 5:57
* "The Watcher" (Kilmister) ? 4:30
* "Train Kept A-Rollin'" (Tiny Bradshaw, Howard Kay, Lois Mann) ? 3:19

### Pistes addicionals

* "City Kids" (Wallis, Duncan Sanderson) ? 3:24
* Originalment Cara B del senzill Motorhead.
* "Beer Drinkers and Hell Raisers" (Billy Gibbons, Dusty Hill, Frank Beard) ? 3:27
* "On Parole" (Wallis) ? 5:57
* "Instro" (Clarke, Kilmister, Taylor) ? 2:27
* "I'm Your Witchdoctor" (John Mayall) ? 2:58
** Pistes 10 - 13 originalment editats com l'EP de 1980 Beer Drinkers and Hell Raisers.

## Banda

* Lemmy (Ian Kilmister) - baix, veu
* "Fast" Eddie Clarke - guitarra
* Phil "Philthy Animal" Taylor - bateria

### Producció

* Productor - John Keen
* Enginyer - John Burns
* Gravat - Escape Studios en Kent
* Barreges - Olympic Studios, Londres
* Productors executius - Motörhead/John Burns
* Logotip - Joe Petagno
* Fotografia - Lensy, Motorcycle Irene

## Referències

* ↑ Burridge, Alan. Motorhead, 1991, p. 16?18.

## Enllaços externs

* Fitxa de l'àlbum a Allmusic.
# Roques de Migdia

Les Roques de Migdia és una muntanya de 432 metres que es troba al municipi del Montmell, a la comarca del Baix Penedès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
* ↑ «Roques de Migdia». Gran Enciclopèdia Catalana. Barcelona: Grup Enciclopèdia Catalana.
# Pintura de miniatures

La pintura de miniatures és l'activitat de pintar figures de modelisme normalment aliatges amb base de plom o bé de plàstic. Aquestes miniatures s'usen en els jocs de rol i, sobretot en els jocs d'estratègia on són l'element central del joc. L'auge i popularització d'aquesta mena de jocs ha anat acompanyada de l'afició de pintar miniatures, ja que usualment els models són comercialitzats sense pintar i els aficionats a aquests jocs dediquen força temps a pintar-les. La pintura d'aquesta mena de models requereix materials específics, ja que els pigments més usuals no s'impregnen sobre els materials o bé les cobreixen massa fent perdre els detalls d'aquestes petites escultures. Per això diverses empreses es dediquen a comercialitzar pintures i pinzells específicament dissenyats per a aquesta activitat.
Les tècniques bàsiques de pintures de figures de metall són aquelles tècniques que s'utilitzen per pintar figures de metall d'una forma ràpida amb resultats acceptables. Si es vol millorar el resultat, és necessari aprendre tècniques més avançades.
El mètode consisteix en imprimar la figura de metall amb una base de pigment blanc o negre i pintar les parts desitjades del color elegit després s'apliquen les tècniques adequades per obtenir un resultat adient. La primera tècnica bàsica és la “rentada de tinta” que consisteix a pintar la figura amb un pigment diluït amb molta aigua, de tal manera que en assecar-se el pigment es diposita en els plecs i fissures del model donant sensació de profunditat. La segona tècnica bàsica és contrària a la primera perquè consisteix a agafar molt poca pintura amb un pinzell gruixut i pintar només les parts exteriors per tal de fer més visibles les parts exteriors amb un color més clar, normalment es denomina tècnica de “pinzell sec”.

## Taula de tècniques

Tècniques :
| | A | B |
| Bàsiques | Pinzell sec | Rentat de tinta |
| Avançades | Velat | Degradat |

## Referències

* ↑ http://games-workshop.com
# Bouttencourt

Bouttencourt és un municipi francès, situat al departament del Somme i a la regió dels Alts de França. L'any 1999 tenia 1.015 habitants.

## Situació

Bouttencourt es troba a l'oest del Somme, a pocs quilòmetres del Sena Marítim.

## Administració

Bouttencourt forma part del cantó de Gamaches, que al seu torn forma part del districte d'Abbeville. L'alcalde de la ciutat és André Bayart (2008-2014).

## Vegeu també

* Llistat de municipis del Somme

## Enllaços externs

* Bouttencourt al lloc web de l'INSEE Arxivat 2007-03-13 a Wayback Machine.
* Poblacions més properes a Bouttencourt Arxivat 2009-01-03 a Wayback Machine.
# Estadi Elías Figueroa Brander

L'Estadi Elías Figueroa Brander és un estadi de Xile, en la ciutat de Valparaíso. Aquesta instal·lació té una capacitat de 22.000 espectadors asseguts i una pista de futbol central envoltada per una pista atlètica.

## Història

Va ser inaugurat el 1931, pel president Juan Esteban Montero. És propietat del Club de Deportes Santiago Wanderers. Ha estat la seu local del club, que el lloga per jugar-hi els partits com a local. L'estadi va ser nomenat en honor de Elías Figueroa, elegit millor jugador d'Amèrica en els anys 1974, 1975 i 1976 i ídol del club.
Ha estat seu de la Copa America a les edicions de 1991 i 2015. Durant la dictadura de Pinochet el l'estadi va ser utilitzat com a centre de detenció i tortura.

## Referències

* 1 2 «ESTADIO ELÍAS FIGUEROA: UN GOL A LA INMORTALIDAD» (en castellà). [Consulta: 14 juny 2022].
* ↑ 24horas. «Vuelven los hinchas a Playa Ancha, aprueban Estadio Elías Figueroa para ingreso de público» (en castellà). [Consulta: 14 juny 2022].
* ↑ Wanderers, Corporación. «Corporación Santiago Wanderers » Estadio Playa Ancha fue reconocido como Sitio de Memoria por crímenes de lesa humanidad en 1973» (en castellà). [Consulta: 14 juny 2022].
* ↑ «Ex Centro de Detención Estadio Playa Ancha fue identificado Sitio de Memoria : Museo de la Memoria y los Derechos Humanos». [Consulta: 14 juny 2022].
* ↑ Cooperativa.cl. «Valparaíso: Estadio de Playa Ancha fue identificado como Sitio de Memoria» (en castellà). [Consulta: 14 juny 2022].
# Can Migdiada

Can Migdiada és un mas situat dins del veïnat de les Masies de Sant Amanç, al terme municipal d'Anglès, comarca de la Selva.

## Situació

Del conjunt de masies del veïnat, Can Migdiada és la que queda més enclotada i a menor alçada, a 248 metres sobre el nivell del mar. Se situa en una fondalada, limitada al nord pel sot de Can Murtra.

## Ús actual

Aquesta masia, junt amb Can Comarodona, és de les poques habitades del veïnat. El seu ús actual és residencial.
# Timòmac de Bizanci

Timòmac (en grec antic: Τιμόμαχος, llatí: Timomachus) fou un destacat pintor grec nascut a Bizanci que probablement va florir a la meitat del segle I aC.
Les notícies que hi ha sobre Timòmac són confoses a l'hora de datar-lo. D'entrada, Plini el Vell diu que Juli Cèsar va comprar dues de les seves pintures, un Àjax i una Medea (probablement inacabada) per la immensa suma 80 talents àtics, i que les va dedicar al Temple de Venus Genetrix. Pel text de Plini, haurien estat pintades a l'època de la dictadura de Cèsar. Però, segons la coneguda llista de pintors grecs que es podien veure a diverses ciutats, elaborada per Ciceró, a Cízic hi havia un Àjax i una Medea; malgrat que no n'esmenta l'autor, hom ha pensat que podrien ser aquestes mateixes obres. A partir d'aquí, hom ha pensat que els dos quadres s'haurien pintat en una època molt anterior a Cèsar, quan la pintura grega era apreciada i coneguda per tothom; en efecte, per la manera en què les cita Ciceró, que diu que eren conegudes a Roma, no és possible que fossin pintades en temps del dictador. A favor d'aquesta interpretació hi ha la notícia que Marc Vipsani Agripa va comprar a Cízic dues pintures amb els noms d'Àjax i Venus i les va portar a Roma: s'ha sospitat que eren aquestes mateixes (malgrat que parla d'una Venus i no d'una Medea), de manera que les pintures de Cízic serien d'una època anterior (segurament del segle iii aC), tal vegada diferents de les comprades per Cèsar.
De les descripcions que resten de les imatges es considera que la principal virtut de Timòmac era l'expressivitat; uns epigrames de l'Antologia grega en parlen. La Medea seria la seva obra mestra, i la va representar meditant sobre l'assassinat dels seus fills, pensant si s'havia de lamentar pels seus propis mals o per la mort dels fills. D'aquí es dedueix que l'habilitat de Timòmac consistia a saber expressar les emocions que precedeixen a un acte horrible. Plutarc, que parla d'aquesta pintura, diu que era una d'aquelles obres d'art on l'artista representa actes no naturals (πράξεις ἄτοποι), que encara que abominem de l'acció representada lloem l'obra per la gran habilitat demostrada en presentar una acció futura. Altres epigrames de l'Antologia grega diuen que Timòmac pintava a l'encàustica.
Plini n'enumera altres obres: Orestes, Ifigenia entre els taures, Lecítion (un mestre de gimnàstica), Cognatio nobilium (una família noble), Palliati (dues figures vestides a punt de parlar, una d'asseguda, l'altra dreta) i una Gòrgona, la més reeixida de totes.

## Referències

* 1 2 3 Timomachus a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1142
# Sant Sadurní (Avinyó)

Sant Sadurní és una muntanya de 579 metres que es troba al municipi d'Avinyó, a la comarca catalana del Bages.
Al cim podem trobar-hi un vèrtex geodèsic (referència 283104001).

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Editorial Menorca

Editorial Menorca SA, és una empresa editorial amb seu a Maó, Menorca, fundada el 18 de desembre de 1956. L'empresa es dedica principalment a l'edició del diari Menorca, que es publica des de l'1 de febrer de 1941, de manera que és un dels diaris més antics de l'illa. Des de 1980, l'empresa també engloba Gràfiques Menorca, una impremta que ofereix serveis de impressió professional. El setembre de 2013, Editorial Menorca va ser integrada al Grup Serra, un dels grups de comunicació més importants de les Illes Balears. A més, l'any 2003, Editorial Menorca es va convertir en accionista de Televisió Menorquina (TVM), una cadena de televisió local que va emetre entre els anys 1990 i 2011.

## Referències

* ↑ Colmenero, Carla. «L'hemeroteca històrica del diari 'Menorca': dels arxius a poder ser consultada per internet», 16-11-2023. [Consulta: 19 octubre 2024].
* ↑ «Nace el Diario MENORCA, dirigido por Fernando Jansà Guardiola e integrado en la Cadena de Prensa del Movimiento» (en castellà). [Consulta: 19 octubre 2024].
* ↑ «Menorquinidad de Es Diari, la lengua propia y digitalizar la hemeroteca» (en castellà), 16-01-2022. [Consulta: 19 octubre 2024].
* ↑ «Grupo Serra - Líder de comunicación en las Islas Baleares - Menorca. Es diari». [Consulta: 19 octubre 2024].
# Cantó de Comentriac

El cantó de Comentriac és un cantó francès del departament de l'Alier, situat al districte de Montluçon. Té 4 municipis i el cap és Comentriac.

## Municipis

* Colombier
* Comentriac
* Hyds
* Malicorne

## Història

Llista dels consellers generals successius :
| Data d'elecció | Identitat | Partit |
| 1945-1988 | Georges Rougeron | SFIO, després PS |
| 1988-2001 | Guy Formet | PS |
| 2001- | Claude Riboulet | Unió de Republicans del Borbonès |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 10.966 | 11.355 | 11.269 | 10.455 | 9.567 | 8.689 | 8.295 |
# Canadian Junior Football League

La Canadian Junior Football League (CJFL) és una lliga nacional d'aficionats de futbol canadenc que consisteix en 19 equips jugant en sis províncies del Canadà. Els equips competeixen anualment per la Canadian Bowl. Molts jugadors CJFL han tingut carreres professionals de futbol a la CFL i altres llocs.

## Enllaços externs

* Canadian Junior Football League (anglès)
* Conferència de Futbol de la Colúmbia Britànica Arxivat 2009-03-10 a Wayback Machine. (anglès)
# Serrat del Pi (Santa Maria d'Oló)

El Serrat del Pi és una muntanya de 669 metres que es troba al municipi de Santa Maria d'Oló, a la comarca del Moianès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Turó de la Font (Calafell)

El Turó de la Font és una muntanya de 132 metres que es troba entre els municipis de Calafell i del Vendrell, a la comarca del Baix Penedès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó de Dompierre-sur-Besbre

El cantó de Dompierre-sur-Besbre és un cantó francès del departament de l'Alier, situat al districte de Molins. Té 9 municipis i el cap és Dompierre-sur-Besbre.

## Municipis

* Coulanges
* Diou
* Dompierre-sur-Besbre
* Molinet
* Monétay-sur-Loire
* Pierrefitte-sur-Loire
* Saint-Pourçain-sur-Besbre
* Saligny-sur-Roudon
* Vaumas

## Història

Llista dels consellers generals successius :
| Data d'elecció | Identitat | Partit |
| 1945-1967 | François Minard | SFIO |
| 1967-1985 | Christine de Bartillat | centrista, després UDF |
| 1985-2004 | François Colcombet | PS |
| 2004-2011 | Roland Fleury | PS |
| 2011- | Pascal Vernisse | app. PCF |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 9.701 | 10.651 | 10.633 | 10.289 | 9.834 | 9.127 | 8.874 |
# Karl Wahlmüller

Karl Wahlmüller (Linz, 22 d'octubre de 1913 - Toila, 16 de febrer de 1944) fou un futbolista austríac que va competir durant la dècada de 1930. Jugava de migcampista.
El 1936 va prendre part en els Jocs Olímpics d'Estiu de Berlín, on guanyà la medalla de plata en la competició de futbol. Va jugar els quatre partits. A nivell de clubs jugà al SV Urfahr Linz i al LSV Adlerhorst Weis.
Va morir el 1944 en acció durant la Segona Guerra Mundial al Front Oriental.

## Referències

* 1 2 «Olympedia – Karl Wahlmüller». [Consulta: 23 abril 2024].
* 1 2 Death report in newspaper Kleine Wiener Kriegszeitung of 17 November 1944, page 7, third column. He is mis-named "Franz".
* ↑ «Olympedia – Olympians Who Were Killed or Missing in Action or Died as a Result of War». [Consulta: 23 abril 2024].